Palvelukseen otettaessa alus liitettiin Suuren laivaston 4. taistelulaivaviirikköön, jonka mukana alus osallistui jo 31. toukokuuta Skagerrakin taisteluun. Taistelun aikana alus ampui 38 laukausta pääaseillaan. Laukauksista osan todettiin osuvan Saksan keisarikunnan laivaston taistelulaivaan "SMS Derfflingeriin". Taistelun jälkeen alus palveli laivaston mukana Scapa Flowssa.